
„საჯარო სამართლის იურიდიული პირის – „საქართველოს თავდაცვის სამინისტროს სამხედრო ჰოსპიტლის‘‘ დებულების დამტკიცების თაობაზე‘‘ საქართველოს თავდაცვის მინისტრის 2006 წლის 25 ოქტომბრის №297 ბრძანებაში ცვლილების შეტანის თაობაზე

„ნორმატიული აქტების შესახებ‘‘ საქართველოს კანონის მე-20 მუხლის მე-4 პუნქტის შესაბამისად, 

ვბრძანებ:
მუხლი 1. „საჯარო სამართლის იურიდიული პირის – ,,საქართველოს თავდაცვის სამინისტროს სამხედრო ჰოსპიტლის‘‘ დებულების დამტკიცების თაობაზე‘‘ საქართველოს თავდაცვის მინისტრის 2006 წლის 25 ოქტომბრის №297 ბრძანებით (სსმ III, 30.10.2006 წ., №147, მუხ. 2045) დამტკიცებულ დებულებაში შეტანილ იქნეს ცვლილება და მე-3 მუხლის მე-3 პუნქტს დაემატოს ,,გ1” ქვეპუნქტი შემდეგი რედაქციით:
,,გ1) ახორციელებს „ჰოსპიტლის“ თანამშრომლების ქვეყნის შიგნით მივლინებას და საქართველოს თავდაცვის მინისტრს წარუდგენს „ჰოსპიტლის‘‘ თანამშრომლებს ქვეყნის ფარგლებს გარეთ მივლინებაში წარგზავნის მიზნით;”.
მუხლი 2. ეს ბრძანება ამოქმედდეს გამოქვეყნებისთანავე.

